भूजल दोहन को कितना कम करेगा जल जीवन मिशन

Sat, 27 Apr 2024 20:36:12 +0000

भटौला गाँव में 3000 लोगों की आबादी है, गाँव के अधिकतर लोग खेती किसानी करते हैं। यह गाँव पानी की अपनी सभी तरह की जरूरतों के लिए सौ फीसदी भूजल पर निर्भर है। पीने के पानी का एक मात्र स्रोत भूजल का स्तर घटता जा रहा है। गाँव के निवासी मुकेश बताते हैं कि, ‘अभी पिछले साल उन्होंने अपने इलेक्ट्रिक नल के पाइप में 30 फीट की अलग से वृद्धि करवाई है’। वे आगे बताते हैं कि, ‘पहले भी जल स्तर में गिरावट आती थी लेकिन बारिश के साथ जल स्तर ऊपर आ जाता था। हमारे होश में इतनी तेज़ी से जल स्तर में गिरावट शायद पहली बार है’। जल स्तर के गिरने का मुख्य कारण खेती में पानी का वे रोक-टोक प्रयोग है। जून में प्रचंड गर्मी के दौरान भूजल स्तर अपने सबसे निचले बिंदु पर पहुंच जाता है। यहां उपलब्ध भूजल के जरूरत से ज्यादा दोहन की वजह से मुश्किल समय में जल संकट पैदा हो जाता है।