बड़े संस्थान पढ़ाई के साथ बन रहे अवसाद का केंद्र,

Sun, 07 Apr 2024 19:29:38 +0000

वैभव विज्ञान और शोध के क्षेत्र में देश के सबसे प्रतिष्ठित संस्थान भारतीय विज्ञान संस्थान, बेंगलुरु (आईआईएससी, बेंगलुरु) से रासायनिक विज्ञान में इंटीग्रेटेड पीएचडी कर रहे हैं। जब इस तरह के बड़े संस्थान में किसी का दाख़िला होता है तो घर, मोहल्ला, रिश्तेदार और गाँव में एक प्रतिष्ठा की नज़र से देखा जाता है, वैभव के साथ भी ऐसा ही था। वैभव अपने घर की स्थिति बताते हुए कहते हैं कि, “हम आर्थिक रूप से निम्न माध्यमवर्ग में आते हैं, हमारा एक पैर ग़रीबी में और दूसरा पैर आगे का रास्ता खोजने में लगा रहता है। अपने मन को मारकर अपने जीवन की दिशा उस ओर करनी पड़ती है जहां माँ-बाप और घर जाने को कहता है”।