दिल्ली में पानी का हाल आपसी समझौता और जागरूकता से सुधरेगा

Fri, 26 Apr 2024 07:53:41 +0000

राजधानी दिल्ली के ज़्यादातर इलाक़ों में गर्मी के मौसम में मई, जून और जुलाई के महीने पानी की क़िल्लत के होते हैं। दिल्लीवासी सामान्य ज़रूरतों के लिए भी पानी की समस्या का सामना करते हैं। दिल्ली में जनसंख्या घनत्व बहुत ज़्यादा है जिससे पानी के नल उस अनुपात में बहुत कम मात्रा में होने के कारण अक्सर बिना लाइन में लगे पानी मिल नहीं पाता। दिल्ली के नारायण गाँव में रहने वाली सीमा सुबह-शाम लाइन में लगकर खाने-नहाने के लिए पानी भरती हैं। नारायण गाँव में एक आरओ प्लांट भी लगा हुआ है जिस पर भीड़ रहती है और पानी भी महँगा मिलता है लेकिन गर्मी के मौसम में सरकारी सप्लाई से कभी-कभी पानी नहीं आता तो आरओ प्लांट से ख़रीदना पड़ता है। घर के एक सदस्य की ज़िम्मेदारी पानी जमा करना ही हो जाती है।