आरम्भिक भारतीय : भारतीयों का भरोसेमंद और वैज्ञानिक इतिहास।

Sun, 07 Apr 2024 19:12:27 +0000

हम स्कूल की किताबों में पाषाण काल से लेकर आज तक का इतिहास पढ़ते रहे हैं। कम उम्र और अपने पूर्वाग्रहों के कारण बहुत सारी बातें हमें आश्चर्य में डालती हैं।बहुत सारे सवाल बढ़ती उम्र और राजनीतिक समझ के चलते पैदा होते हैं, जैसे- हम कौन हैं? कहां से आए हैं? हमारे पूर्वज कैसे जीवन बिताते होंगे? कैसे दिखते होंगे?और सबसे ज्यादा उत्तेजित करने वाला सवाल क्या पूरा भारतीय उपमहाद्वीप आर्यों की संतान है? इस तरह के कई सवालों का जवाब देने की कोशिश करती है टोनी जोसेफ की किताब "आरंभिक भारतीय"। टोनी जोसेफ जाने माने पत्रकार हैं। किताब का अंग्रेजी से हिंदी अनुवाद लेखक मदन सोनी ने किया है।